भागलपुर : बिहार केरऽ मुख्यमंत्री नीतीश कुमार न॑ भागलपुर जिला केरऽ कहलगांव म॑ बटेश्वरस्थान गंगा पंप नहर योजना केरऽ गुरुवार क॑ उद्घाटन करलकै । एकरऽ पहिने पिछला बार १९ सितंबर,२०१७ क॑ उद्घाटन केरऽ ठीक एक दिना पहलें ट्रायल के दौरान ई परियोजना के मुख्य नहर टूट गेला सें एकरऽ उद्घाटन टली गेलऽ छेलै । बाद म॑ एनटीपीसी न॑ अपनऽ चूक मानतें हुअ॑ अपनऽ खर्च प॑ ई काम क॑ पूरा करी परियोजना क॑ उद्घाटन लेली तैयार करी लेन॑ छै । आझकऽ उदघाटन लेली पिछला शनिवार क॑ स्थानीय जनप्रतिनिधि सिनी आरू अधिकारी केरऽ उपस्थिति म॑ ई नहर म॑ अंतिम छोर तलक पानी छोड़ी क॑ ट्रायल लेलऽ गेलै, जेकरऽ बाद उद्घाटन कार्यक्रम क॑ मंजूरी देलऽ गेलै । (Source- https://www.prabhatkhabar.com/news/bhagalpur/bihar-cm-nitish-kumar-inaugurated-bateseshwar-ganga-pump-canal-in-bhagalpur/1123568.html) संबंधित अंगिका समाचार पढ़ऽ / Read similar Angika News :राजगीर महोत्सव केरऽ हास्य कवि सम्मेलन म॑ अंगिका…पीरपैंती-बाराहाट कोयला परियोजना म॑ २०२० सें उत्पादन…विश्वस्तरीय बिहार संग्रहालय केरऽ कला दीर्घा सब के…सरकारी उपेक्षा केरऽ शिकार बिहार अंगिका अकादमी केरऽ…अंगिका क॑ साजिशमुक्त… Read More